गोदान दिल्ली,फेब्रुवारि  19  : पुलवामा जिल्लायाव सुईसाइड बमाजों गाग्लोबनायखौ नोजोर होनानै पाकिस्तान हादोरसिम खौरां हरनाय बादियै हादोरनि गाहाय मंत्री नारेन्ड्र मोडी बिथांआ समबार आव बुङोदि,सावरायनायनि समआ जोबलांबाय,बुहुमनि हादोरफोरा खौसे जानांसिगौ आरो उदखारि हान्जानि बेरेखायै गोख्रों राहा लानायजों लोगोसे जाय हादोरा उदखारिफोरखौ हेफाजाब होबोगासिनो दं,बिथांमोनि हेंथायै गोख्रों राहा लानांसिगौ ।बे बाथ्राखौ बिथांआ जेब्ला आर्जेनतीना हादोरनि हादोर खुंगिरि माउरिचीव मेक्रि बिथांआ भारतनि हाइड्रावाद हाउसआव फैदोंमोन अब्ला बिथांजों सावरायखांनानै जम्मु आरो काश्मीर हादोरसानि पुलवामा जिल्लायाव इस्लामिक उदखारि हान्जानि गाग्लोबनाय,जाय गाग्लोबनायाव भारत हादोरनि सा  44  रौनिया हान्जाफोरा केबसेयैनो मुंख्लं जालांदोंमोन,बेखौ नोजोर होनानै हादोरनि गाहाय मंत्री बिथांआ बुङो,लोगोसे आर्जेनतीनानि हादोरगिरि मेक्रि बिथांआबो गोख्रों रावजों सोंखारियो ।" हादोरगिरि मेक्रि आरो आं फोथायोदि,उदखार खालामनाया बुहुमखौ गोजोन लाखिनायाव जोबोद गेदेर जेंना खालामबोगासिनो दं,पुलवामा गोग्लोबनायनिफ्राय मिथिनो मोनोदि,सावरायज्लायनायनि समआ जोब्बाय ।